**JINA:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ NAMBARI YA MTAHINIWA: \_\_\_\_\_\_\_\_\_\_\_\_\_\_\_\_\_\_\_\_ SAHIHI YA MTAHINIWA\_\_\_\_\_\_\_\_\_\_\_\_\_\_\_\_\_ TAREHE:\_\_\_\_\_\_\_\_\_\_\_\_\_\_\_\_\_\_ SHULE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**102/3**

**KISWAHILI**

**KARATASI YA 3**

**FASIHI**

 **2022**

**MUDA: 2 ½**

**SUNRISE 2 EVALUATION EXAMS - 2022**

**Maagizo**

1. Jibu maswali **manne** pekee.
2. Swali la kwanza ni la **LAZIMA.**
3. Maswali hayo mengine matatu yachaguliwe kutoka sehemu nne zilizobaki; yaani: tamthilia, Riwaya, hadithi Fupi, shairi na Fasihi Simulizi.
4. Usijibu **maswali mawili** kutoka sehemu moja.
5. Majibu yote **lazima** yaandikwe kwa lugha ya Kiswahili.

**SEHEMU A: RIWAYA (CHOZI LA HERI)**

**Jibu swali la 1 au 2**

1. “Kumbe hata mja akafanikiwa vipi kielimu na kitaaluma, maisha yake huwa ombwe bila mwana, awe wa kuzaa au wa kulea?”

(a) Eleza muktadha wa dondoo hili (alama 4)

(b) Taja tamathali moja iliotumika katika dondoo (alama 1)

(c) Onyesha ukweli wa kauli hii ukirejelea wahusika wowote **watano** riwayani (alama 5)

(d) Fafanua umuhimu wa elimu katika jamii ukirejelea riwaya nzima. (alama 10)

2. “Una bahati kupata mfadhili, mimi mzazi wangu wa pekee ni mama ambaye ni muuza samaki na baada ya ule mzozo… biashara imepigwa na mawimbi makali.”

(a) Eleza muktadha wa dondoo (alama 4)

(b) Jadili jinsi mwandishi alivyoshughulikia maudhui ya ufadhili. (alama 6)

(c) Ukirejelea hadithi zozote tano riwayani, onyesha jinsi mwandishi alivyotumia mbinu ya hadithi ndani ya hadithi kujenga maudhui.(alama 10)

**SEHEMU YA B - FASIHI SIMULIZI**

**3.** Niaje wazungu wanaweza kutunza vitu vikajaa kwenye friji. Yani nimeweka soda mbili tu kwenye friji lakini haitulii hadi nizinywe. Niko sebuleni nazunguka tu. Najaribu kuwaza vitu vingine lakini wapi akili inaniambia *“My friend kunywa soda”.*

(a) Taja na ueleze maana ya kipera hiki **(alama 4)**

(b) Utanzu wa kipera hiki huweza kuchukua nafasi muhimu katika fasihi simulizi. Thibitisha kwa hoja zozote sita.  **(alama 6)**

(c) Ufanisi wa uwasilishaji wa utanzu huu unategemea fanani. Tetea kauli hii.

  **(alama 4)**

(d) Ni changamoto gani zinaweza kumkabili mwanafasihi nyanjani? **(alama 4)**

(e) Dokeza umuhimu wa kukusanya data nyanjani.  **(alama 4**

**SEHEMU YA C - TAMTHILIA: KIGOGO** na *Pauline Kea*

**4.** “Udongo tungeliuwahi uli mbichi. Limekuwa donda ndugu sasa. Waliota ikakita na wakamea hata pembe.”

(a) Eleza muktadha wa dondoo hili.  **(alama 4)**

(b) Taja na kueleza tamathali moja ya usemi inayojitokeza kwenye dondoo hili.

  **(alama 2)**

(c) Eleza sifa zozote nne za msemaji wa kauli hii.  **(alama 4)**

(d) Dondoo hili linadhihirisha jinsi baadhi ya Wanasagamoyo walivyoshiriki kuivunja jumuiya yao. Fafanua.  **(alama 10)**

**5.** “Wananchi katika mataifa ya Afrika wanakumbwa na tatizo la uongozi mbaya.” Thibitisha ukweli wa kaui hii kwa mujibu wa Tamthilia .  **(alama 20)**

**SEHEMU YA D HADITHI FUPI YA TUMBO LISILOSHIBA ( Swali la 6)**

*Robert Oduori: Kidege*

6. (a) Changanua mtindo katika dondoo lifuatalo: alama 12

‘‘ Ndege akaamua kuwafunganisha ndoa. Ndiyo, ndoa hufunganishwa mbinguni. Kama mbingu ni huko juu, basi ndipo alipotua huyo Chiriku – ndege mdogo mwenye rangi ya kupendeza na mwenye nyimbo za peponi. Ukimlinganisha na tai, basi yeye ni kidege tu chenye madaraka madogo ya kuwafunganisha ndoa Joy na Achesa huko mbinguni juu ya mtu kulikotua. Kwa makini alidondosha kitone cha majimaji. Kikalenga kwenye pua, chwa! Achesa na Joy walishtuka. Wakatazama juu. Ndege akaruka. Mose alicheka sana pale alipokuwa. Waliokuwa wakilishana huba walitazamana. Wakabaki wanachekana, ama wanachekacheka ovyo tu.

Wengi kamka hao walizoea bustani hii. Walizuru hasa baada ya shughuli nyingi za mchana kutwa. Shughuli za kujenga na kubomoa. Kubomoa , hili hawalipendi baadhi ya binadamu ingawa wengine wanalipenda sana. Hata yule anayejua kwamba anabomoa atasema anajenga. Mimi nikubali hivyo. Au wewe waonaje?

*Ali Mwalimu Rashid: Mkubwa*

 (b) “… Basi niache nitafute pesa. Muhimu mniunge mkono…”

Fafanua athari ya vitendo vya mzungumzaji wa maneno haya katika jamii (alama 8)

**SEHEMU D:USHAIRI**

**Jibu swali 7 au 8**

**7.Soma shairi lifuatalo kisha ujibu maswali.**

Hizi bombo mwaanika, wa ndizini nashtuka,

Peupe mwazianika, kwenye jua kukauka,

Zingine zimeraruka, aibu zinatufika,

Anikeni kwa kuficha, za ndani mkisafisha.

Nako kule kwenye bafu, mwaziweka hizo chafu,

Hilo nalo nakashifu, mkitoa nitasifu,

Kuziweka maji chafu, hilo ndilo ninahofu,

Anikeni kwa kuficha, za ndani mkisafisha.

Kwenye meza wazileta, wana wenu wakipata,

Wageni wakijateta, aibu haitatupata?

Muondoeni utata, hizo zenu twazipata,

Anikeni kwa kuficha, za ndani mkisafisha.

Kwa heshima tudumuni, tufaapo za mwilini,

Tamaduni jifunzeni, msiige uzunguni,

Za bafuni zi jikoni, zi watoto makononi,

Anikeni kwa kuficha, za ndani mkisafisha.

Wino wangu kibindoni, nitatua tamatini,

Za ndani ziwe za ndani,msonyeshe hadharani,

Za bafuni si jikono, msiweke kabatini,

Anikeni kwa kuficha, za ndani mkisafisha.

**MASWALI**

1. Pendekeza kichwa mwafaka katika shairi hili. (alama 1)
2. Eleza toni ya shairi hili. (alama 1)
3. Tambua nafsineni katika shairi. (alama 1)
4. Jadili matumizi ya mitindo ifuatayo ya lugha katika shairi hili.

 i. Kinaya (alama 2)

 ii. Usambamba (alama 2)

 iii. Balagha (alama 1)

1. Onyesha kuwepo kwa uhuru ufuatao katika shairi. (alama 3)
2. Tabdila
3. Kubananga sarufi
4. Inkisari
5. Andika ubeti wa mwisho kwa lugha mjazo. (alama 4)
6. Eleza muundo wa shairi hili. (alama 5)

**8. YALIMWAGIKA**

 Lilianza kama wazo, nikawaza,

 Niwe na watoto,

Si vikwazo, ghafla mama yao akapatikana,

 Kwa rutuba yake,

 Akavimba

 Kumbe ni mapacha,

 furaha!

 Majina walishapewa,

Imani kudumu, watazaliwa,

 Tungo wakatungiwa,

 Amani na Imani,

 Baba yao ni malenga

 Anatayeita maneno.

 Maneno yanaitika.

 Nikasubiri.

 Wazazi walitamani kupakata,

 Amani na Imani

Iwe yao burudani, siyo kama zamani

 Wachezee zuliani.

 Baba niwaweke kifuani

Na migongoni bila susu, kwa mama yao

 Si mtoto hutizama kisogo cha ninake?

 Tukangoja!

 Furaha kote nyumbani iliwatanda,

 Kuyaona makinda yao, kwa kitanda,

 Wadondokwe udende, wawapende!

Mama anyonyeshe, kiwatazama machoni,

 Kuwagusa mashavuni, waliapo.

Watulie Amani na Imani.

 Ukutani ni kiwimbo, baba alishawatungia,

Kushotoni ni wa kike, kuumeni kijanadume

 Watulie, Baba yao aliwazia

 Wazo likaanza kupokwa.

 Hospitali wakiwasili.

Wiki zikajenga miezi

 Tamati ikajongea

Kawanunulia mavazi

 Walifaa kuvaa

 Hawakuvaa!

Vijulanga miezi saba, pukachaka!

 Kifo ni mwewe, kikaninyakulia.

 Amani na Imani.

 Tunalia!

 Pema peponi wanetu!

**MASWALI**

1. Eleza jinsi usimulizi ulivyotumika kwenye shairi. (alama 1)
2. Eleza sifa tatu zinazoafiki shairi hili kuwa huru. (alama 3)
3. Shairi hili ni la tanzia. Thibitisha. (alama 1)
4. Tambua mandhari ta tanzia. (alama 1)
5. Tambua nafsineni kwenye ubeti wa kwanza. (alama 1)
6. Eleza toni ya shairi. (alama 2)
7. Onyesha mifano miwili ya matumizi ya sadfa katika shairi. (alama 3)
8. Andika ubeti wa mwisho kwa lugha tutumbi. (alama 4)
9. Eleza maana ya msamiati huu kulingana na shairi. (alama 4)

 i.Vijulanga

 ii.Susu

 iii. Akavimba

 iv ..Kiwimbo